CELEX: 62013CN0432
Language: hr
Date: 2013-07-31 00:00:00
Title: Predmet C-432/13: Zahtjev za prethodnu odluku koji je uputio Curtea de Apel Cluj (Rumunjska) 31. srpnja 2013. — Casa Județeană de Pensii Cluj protiv Attile Balazsa

12.10.2013   
            
            
               HR
            
            
               Službeni list Europske unije
            
            
               C 298/4
            
         Zahtjev za prethodnu odluku koji je uputio Curtea de Apel Cluj (Rumunjska) 31. srpnja 2013. — Casa Județeană de Pensii Cluj protiv Attile Balazsa
   (Predmet C-432/13)
   2013/C 298/06
   Jezik postupka: rumunjski
   
      Sud koji je uputio zahtjev
   
   Curtea de Apel Cluj
   
      Stranke u glavnom postupku
   
   
      Tužitelj: Casa Județeană de Pensii Cluj
   
      Tuženik: Attila Balazs
   
      Prethodno pitanje
   
   Treba li odredbe članka 7. stavka 2. točke (c) Uredbe (EEZ) br. 1408/71 (1) tumačiti na način da u njihovo područje primjene ulazi bilateralni sporazum koji su dvije države članice sklopile prije dana stupanja na snagu navedene Uredbe, a kojim su se sporazumjele o prestanku obveza vezanih uz davanja iz socijalnog osiguranja koje jedna država duguje državljanima druge države koji su imali status političkih izbjeglica na području prve države te su vraćeni na područje druge države, u zamjenu za plaćanje od strane prve države paušalnog iznosa namijenjenog isplati mirovina i pokrivanju razdoblja tijekom kojega su doprinosi za socijalno osiguranje bili uplaćivani u prvoj državi članici?
   
      (1)  Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe i njihove obitelji koje se kreću unutar Zajednice (SL L 149., str. 2.) (SL, posebno izdanje na hrvatskom jeziku, poglavlje 5., svezak 5., str. 7.).